**Önk/5-18/2019.**

Csongrád Városi Önkormányzat Képviselő-testületének **2019. szeptember 3-án** megtartott **18.** (*rendkívüli*) üléséről készült jegyzőkönyve.

**N a p i r e n d:**

1. Előterjesztések:

**T A R T A L O M J E G Y Z É K :**

|  |  |  |  |
| --- | --- | --- | --- |
|  |  |  |  |
|  | **A hozott határozat tárgya:** | **száma** | **oldalszáma** |
| 1. | Az ülés napirendjének és tárgyalási sorrendjének elfogadása | 164 | 1-2 |
| 2. | A Tisza-menti virágzás 2 elnevezésű, az EFOP 1.5.3.-16-2017-00001 kódszámú projekt keretein belül „Marasztaló” – Letelepedést és helyben maradást ösztönző támogatási rendszer humán közszolgáltatásban dolgozóknak ösztönző rendszer alapítása | 165 | 4-5 |

**A megalkotott rendeletek száma és tárgya:**

**23/2019. (IX.04) önkormányzati rendelet**

**„*Az Önkormányzat és Szervei Szervezeti és Működési Szabályzatáról”*** szóló 1/2013. (I. 31.) önkormányzati rendelet módosításáról

„NET” , „I”

**Önk/5-18/2019.**

**J e g y z ő k ö n y v**

Készült a Csongrád Városi Önkormányzat Képviselő-testületének **2019. szeptember 3-án** *(kedden),* **08.00 órai**kezdettel megtartott **18.** (*rendkívüli*) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Fábián György, Havasi Jánosné, Máté Attila, Murányi László, Nagypál Sándor és Dr. Somogyi Árpád képviselők ***összesen 8-an,***

a Polgármesteri Hivatal részéről Dr. Juhász László jegyző, Dr. Kádár Judit aljegyző

Hajdú Anikó, a Csongrádi Hírmondó főszerkesztője, Ambrus Róbert, a Városi Televízió képviseletében

**Igazoltan távolmaradt**: Bartókné Vincze Zsuzsanna, Gyovai Gáspár, Gyovai Zsolt, Laczkó Zsolt képviselők

**Napirend előtt:**

1. Bedő Tamás polgármester köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a Képviselő-testület 12tagja közül **8** jelen van.
2. Bedő Tamás polgármester: A mai rendkívüli ülés napirendjét a kiküldött meghívó szerint ***sürgősséggel*** bocsátja szavazásra.

A Képviselő-testület egyhangúlag, 8 igen szavazattal a következő határozatot hozza:

**164/2019. (IX.3.) önkormányzati**

H a t á r o z a t

Csongrád Városi Önkormányzat Képviselő-testülete a 2019. szeptember 3-ai rendkívüli ülésének napirendjét a következők szerint állapítja meg:

1. Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Marasztaló”- Letelepedést és helyben maradást ösztönző támogatási rendszer humán közszolgáltatásban dolgozóknak ösztönző rendszer alapítására

2

2. Csongrád Városi Önkormányzat Szervezeti és Működési Szabályzatának módosítása (4. melléklet)

* **- - -**

**1. Javaslat a Tisza-menti virágzás 2 elnevezésű, az EFOP 1.5.3.-16-2017-00001 kódszámú projekt keretein belül „Marasztaló” – Letelepedést és helyben maradást ösztönző támogatási rendszer humán közszolgáltatásban dolgozóknak ösztönző rendszer alapítására.**

Bedő Tamás: Előterjesztői módosításként elmondja, hogy a határozati javaslat 4. pontja kiegészül azzal, hogy a soros ülésen a pénzügyi bizottság, tájékoztatást ad a nyertes pályázókról és a pályázat feltételrendszere közé bekerül, egy csatolható munkáltatói ajánlás, de ez nem alapfeltétel. Ezzel segítik a pályázatok elbírását. Továbbra is 12 hónap a juttatási időszak, tehát október 1-től 2020. október 1-ig. 14 hónap maga a pályázati szakasz, támogatási szakasz 12 hónap, ez azért van benne, mert az elszámolást is meg kell csinálni. Az a lényeg, hogy 12 hónap a finanszírozás.

**Bizottsági vélemények:**

Murányi László a pénzügyi és városfejlesztési bizottság elnöke elmondja, hogy együttes ülésen tárgyalta az előterjesztést a jogi bizottsággal. Egy újabb Csongrádot is segítő pályázati lehetőség van előttük. A város 2017. decembere óta vesz részt ebben a Tisza-menti virágzás pályázatban. Az előkészítőknek megköszöni a pályázat találó nevét, „Marasztaló”. Ez egy nagyon érthető szó, azt szeretné a város, hogy minél több ember jönne ide Csongrádra. Azt szeretné a város, hogy minél több itt dolgozó ember maradna Csongrádon. Ezért egy bizonyos korhatárra gondol a pályázat kiírója. Egy részletes anyag van a kezükben. Több település vesz ebben részt, többek között Csanytelek, Felgyő, Tömörkény és Tiszasas. A csongrádira vonatkozó 9 pályázat megosztása úgy történne, hogy 6 fő, aki ide eljön dolgozni meghatározott humán szférában, és 3 főt arra bíztatnának, hogy maradjon is itt. Mindezért bruttó 960.000,- Ft-ot kapnának, 80.000,- Ft-os bruttó megosztással havi részletekben. Egy évig tart ez a pályázat. Ez részben enyhítené a szakemberhiányt, helyi kisközösségek társadalmi szerepének megerősítését, ami egy nemes dolog volna. Vidékmegtartó ereje van, ez a leglényegesebb szempont. Minden résztvevő település költségvetésében elkülönítésre kerültek források, ennek a programelem végrehajtása miatt. Hangsúlyozza, hogy többi település is ugyan így fogja ezt megtárgyalni és ugyan így döntenek róla. A korhatár 18 és 35 év. Feltétel, hogy vállalkozása vagy foglalkoztatott legyen, humánszférában dolgozzon, legalább érettségije legyen. Vagy állandó, vagy ideiglenes lakhelye legyen Csongrádon. Két darab kötelező, képzésen kell részt venni. Bőségesen leírt feltételek között szerepel a munkahelyi javaslat is, ami egybe garancia arra, hogy ha valaki egy már munkában lévő emberről beszélnek, pl. egy óvónő jelentkezik ezen a pályázaton, akkor, ha a munkáltatója már aláírta ezt a papírt, azt támogatja is, hogy azon a bizonyos képzéseken is részt vegyen.

3

A pénzügyi és városfejlesztési bizottság fogja elbírálni a beérkezett pályázatokat. A bizottság egyhangúlag támogatja az előterjesztést.

Fábián György az ügyrendi, jogi- és összeférhetetlenségi bizottság elnöke elmondja, hogy a bizottság nem volt határozatképes, de néhány észrevételt tettek az anyaggal kapcsolatban. Ez egy olyan pályázati lehetőség Csongrádon élő vagy ide letelepedni szándékozó fiataloknak 18 és 35 év közöttieknek, akik humán területen dolgoznak, vagy szándékoznak dolgozni és tartósan hosszútávon képzelik el jövőjüket Csongrádon. Ez a támogatás megerősítené azt a szándékot ezekben a fiatalokban, hogy maradjanak helyben, maradjanak itt Csongrádon, mert itt is meg lehet találni a boldogulás lehetőségét. Felvetődött az is, hogy tekintettel arra, hogy rövid a határidő, mivel szeptember 20-ig kell beadni ezeket a pályázatokat és komoly anyagokat kell mellékelni, hogy megfelelő felhívásokkal, üzenetekkel közhírré kell tenni. Hívják fel minél több fórumon a fiatalok figyelmét erre a pályázati lehetőségre és a munkahelyi vezetők figyelmét is. Ki kellene küldeni ezt az anyagot a munkahelyi vezetőknek, hogy ilyen lehetőség van, próbálják meg ezt a módot megtalálni arra, hogy kiváló szakembereket marasztaljanak, illetve fogadjanak itt a városban. Nagyon jó a célkitűzése ennek az ösztöndíjnak, nagyon jó minőségben igyekszik támogatni a fiatalokat – anyagilag is, mivel havi bruttó 80.000,- Ft, az nem kevés összeg. Érdemes ezért indulni. Buzdítja a humán szférában dolgozó fiatalokat, hogy próbálkozzanak ezzel a lehetőséggel. A pénzügyi bizottságnak nagyon gyorsan kell dönteni, 5 nap alatt. A jogi bizottság nem volt határozatképes, azért csak véleményük volt az előterjesztéssel kapcsolatban, amit támogatnak.

Bedő Tamás: 9 olyan fiatalt tudnak támogatni 18 és 35 év között, akik humán közszolgáltatásban dolgoznak. A pályázatban gyakorlatilag a közművelődés, az egészségügy a szociális terület, a közigazgatás adott területei beleférnek, mint akár az oktatás. Ez nagyon széles kört ölel fel. Reméli, hogy lesz pályázó. Bruttó 80.000,- Ft-ról van szó, ami a pályázót illeti meg.

Murányi László: 6 fő letelepedési szándékkal adhatja be a pályázatát, 3 fő pedig helyben maradásért pályázhat. Megkérdezi, hogy arányaiban formálható-e ez a két szám?

Bedő Tamás: Alapvetően ez egy irányszám, a cél az, hogy olyan jöjjön, aki még nem csongrádi, de Csongrádon létesített munkaviszonyt. Tudják, hogy vannak ilyen pl. a közművelődésben, oktatásban és még nem tudják azt, hogy ki az, aki így gondolkodik. Aki itt dolgozik, itt lakik albérletben, és itt akar letelepedni, nekik szól ez a pályázat és azoknak is, akik már régóta Csongrádon vannak, és nem szeretnének elmenni. Az alapcél az, hogy minél több fiatalt vonzzon be Csongrád.

Murányi László: Ezt csak azért kérdezte meg, hogy ha bizottsági ülésen bírálják a pályázatokat, akkor mi van, ha pont fordítva lesz. Akkor mit fognak csinálni?

4

Bedő Tamás: Azt majd akkor fogják eldönteni, ez alapjában véve egy irányszám. Inkább azt szeretnék, hogy visszafele jöjjenek Csongrádra.

*További kérdés, vélemény nem hangzott el.*

Bedő Tamás: Szavazásra bocsátja a módosított határozati javaslat elfogadását.

A Képviselő-testület egyhangúlag, vagyis 8 igen szavazat mellett – minősített többséggel – a következő határozatot hozza:

**165/2019. (IX.3.) önkormányzati**

Fejl/379-1/2019.

**H a t á r o z a t**

Csongrád Városi Önkormányzatának Képviselő-testülete megtárgyalta a *„Javaslat a Tisza-menti virágzás 2 elnevezésű, az EFOP 1.5.3-16-2017-00001 kódszámú projekt keretein belül, „Marasztaló”- Letelepedést és helyben maradást ösztönző támogatási rendszer humán közszolgáltatásban dolgozóknak ösztönző rendszer alapítására* című előterjesztést és az alábbi döntést hozza:

1. A Képviselő-testület „Marasztaló”- Letelepedést és helyben maradást ösztönző támogatási rendszer keretein belül pályázatot ír ki helyi humán közszolgáltatásban dolgozó fiatalok számára.
2. A Képviselő-testület a támogatási rendszer működtetésének feladatkörét a pénzügyekért felelős bizottsághoz delegálja. Felkéri a jegyzőt, hogy a változást az Önkormányzat Szervezeti- és Működési Szabályzatban vezesse át és terjessze azt a Képviselő-testület elé.

**Határidő:** azonnali

**Felelős**: Dr. Juhász László jegyző

1. A Képviselő-testület felkéri a bizottságot a kidolgozott pályázati kiírásban szereplő elvek mentén a pályázati eljárás lebonyolítására, a szükséges döntések meghozatalára.

**Határidő:** azonnali

**Felelős**: Pénzügyi és Városfejlesztési Bizottság elnöke

4. A Képviselő-testület kéri a bizottságot a pályázatok elbírálásának eredményéről adjon tájékoztatást a testület soron következő ülésén.

**Határidő:** azonnali

**Felelős**: Pénzügyi és Városfejlesztési Bizottság elnöke

5

Erről jegyzőkönyvi kivonaton értesítést kap:

1./ a képviselő-testület tagjai

2./ Dr. Juhász László jegyző

3./ Pénzügyi és Városfejlesztési Bizottság elnöke

**2. Csongrád Városi Önkormányzat Szervezeti és Működési Szabályzatának módosítása (4. sz. melléklet)**

Bedő Tamás: Ez egy technikai jellegű előterjesztés, az önkormányzati SZMSZ-ben rögzíteni kell, hogy a Pénzügyi és Városfejlesztési bizottság fogja elbírálni az előző napirendi pontban megszavazott ösztöndíjpályázatra beérkező pályázatokat.

**Bizottsági vélemények:**

Murányi László: A bizottság egyhangúlag elfogadásra javasolja a beterjesztett rendelet-tervezetet.

*Kérdés, vélemény nem hangzott el*

Bedő Tamás: Szavazásra bocsátja a beterjesztett rendelet-tervezet elfogadását.

A Képviselő-testület egyhangúlag vagyis 8 igen szavazat mellett a következő rendeletét alkotja meg:

**23/2019. (IX. 04) önkormányzati**

Önk/173-3/2019

R e n d e l e t

Csongrád Városi Önkormányzat Képviselő-testülete megalkotja a 23/2019. (IX.04.) önkormányzati rendeletéta **„***az Önkormányzat és Szervei Szervezeti és Működési Szabályzatáról”*szóló 1/2013. (I. 31.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai

2. Dr. Juhász László jegyző

3. Érintettek

Az ülésen más hozzászólás nem hangzott el, Bedő Tamás polgármester az ülést 8:16 órakor bezárja.

*Az eddig elhangzottakat a 2249. számú hangszalag A) oldal 058-tól 258-ig tartalmazza.*

K.m.f.

Bedő Tamás Dr. Juhász László

polgármester jegyző